PBL

การเรียนรู้โดยใช้ปัญหาเป็นฐาน(PBL) มัณฑรา ธรรมบุศย์ (2545 : 13) กล่าวว่า การจัดการเรียนรู้แบบใช้ปัญหาเป็นฐาน เป็น รูปแบบการเรียนรู้ที่เกิดขึ้นจากแนวคิดตามทฤษฎีการเรียนรู้แบบสร้างสรรค์นิยม โดยให้นักเรียน สร้างความรู้ใหม่จากการใช้ปัญหาที่เกิดขึ้นในโลกแห่งความเป็นจริงเป็นบริบท ของการเรียนรู้ เพื่อให้ นักเรียนเกิดทักษะในการคิด วิเคราะห์ และคิดแก้ปัญหา รวมทั้งได้ความรู้ตามศาสตร์ใน สาขาวิชาที่ตนศึกษาด้วย การเรียนรู้โดยใช้ปัญหาเป็นฐาน จึงเป็นผลมาจากกระบวนการทำงานที่ต้องอาศัยความเข้าใจและการแก้ปัญหาเป็นฐาน

วัลลี สัตยาศัย (2547 : 16) ให้ความหมายไว้ว่า การเรียนรู้โดยใช้ปัญหาเป็นฐาน หรือ PBL คือ วิธีการเรียนรู้ที่เริ่มต้นด้วยการใช้ปัญหาเป็นตัวกระตุ้นให้ผู้เรียนไปศึกษาค้นคว้า ศึกษาหาความรู้ด้วยวิธีการต่างๆ จากแหล่งวิทยาการที่หลากหลาย เพื่อนำมาใช้ในการแก้ปัญหาโดยมีการศึกษาหรือเตรียมตัวล่วงหน้าเกี่ยวกับปัญหาดังกล่าวมาก่อนจากการศึกษาเอกสารที่เกี่ยวข้องผู้ศึกษาค้นคว้า ได้สรุปว่า การเรียนรู้โดยใช้ปัญหาเป็นฐานเป็นรูปแบบการสอนที่ใช้ประเด็นปัญหาที่ปรากฏหรือประเด็นปัญหาที่กำหนด นักเรียนกลุ่มย่อยร่วมกัน ทำความเข้าใจ ปัญหา ศึกษาค้นคว้า รวบรวมข้อมูล อภิปราย สังเคราะห์ ข้อมูลจนกระทั่งเป็นความรู้ สรุปและประเมินค่าคำตอบ และนำเสนอผลงานเพื่อนำมาจัดระบบในการแก้ปัญหา